31/07/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

CLAVE: DH. V15.45594 ARIAS HERMANOS CONSTRUCCIONES, S. A., de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 23.432,84 m 3 /ano de augas residuais industriais de escorrega depuradas ao río do Campo das Fragas (cunca da costa da Coruña entre A Coruña e Camariñas) e dun caudal máximo de 130,8 m 3 /ano de augas residuais fecais depuradas por infiltración no terreo procedentes das instalacións dunha canteira de áridos, planta de machuque e planta de aglomerado, asentadas no lugar de Freón – Monteagudo (t. m. Arteixo). As augas residuais industriais de escorrega xeradas na zona de explotación almacénanse no oco da explotación, sen que se produza o seu vertido ao dominio público. As augas residuais industriais de escorrega xeradas na zona de provisión de áridos e planta de machuque e na zona de instalacións, na que se localizan os aparcadoiros e a planta de aglomerado, son recollidas e conducidas para o seu tratamento nunha balsa de decantación en formigón armado de 12 x 5,5 m 2 de superficie e 2,5 m de profundidade, subdividida en dous compartimentos e dotada no segundo deles de dous cóbados móbiles en PVC para a recollida de flotantes. Os flotantes son enviados a un separador de hidrocarburos con célula coalescente e obturador de 2.000 L de volume cuxo efluente se reintroduce no primeiro compartimento da balsa de decantación. O efluente da balsa de decantación pasa por un filtro de area de 10 x 5,5 m 2 de superficie e 2,5 m de altura total, constituído por tres leitos a base de area, grava e bloque de formigón, á saída do cal existe unha comporta de seguridade para a regulación do vertido. Asemade, na balsa de decantación existe un grupo de bombeo que permite derivar as augas residuais cara o oco de explotación. As augas residuais industriais de escorrega depuradas vértense ao río do Campo das Fragas (cunca da costa da Coruña entre A Coruña e Camariñas) mediante condución de PVC de 30 m de lonxitude e 400 mm de diámetro no punto de coordenadas UTM (ED50): X=534.212; Y=4.791.750. As augas residuais fecais xeradas na zona de oficinas, situada na zona de instalacións (65,4 m 3 /ano); e as augas residuais fecais xeradas na zona de vestiarios e comedor, situada na zona na que se localiza a planta de machuque (65,4 m 3 /ano); son tratadas en cadansúa fosa séptica vertical de decantación-dixestión de 2.250 L deseñada para 10 habitantes equivalentes, de 1,5 m de diámetro e 1,7 m de altura total. O vertido das augas residuais fecais depuradas realizase por infiltración no terreo (cunca da costa da Coruña entre A Coruña e Camariñas) mediante cadansúa zanxa filtrante constituida por condución de drenaxe de PVC de 160 mm de diámetro sobre leito de grava de 12,5 m de lonxitude, 0,5 m de anchura e 1,2 m de espesor, nos puntos de coordenadas UTM (ED50): X=534.073; Y=4.791.583 (zona de oficinas) e X=534.420, Y=4.791.743 (zona de vestiarios e comedor). O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 - 9° andar da Coruña, onde se atopa exposto o proxecto para que poida ser examinado por quen desexe. Santiago de Compostela, 10 de xullo de 2014 O xefe da Área de Vertidos Asdo.: Manuel Morato Miguel